ID Il-funzjoni ekonomika

Id-Depożiti It-teħid ta’ depożitiu għandu jirreferi għall-aċċettazzjoni ta’ depożiti minn intermedjarji mhux finanzjarji. Dan ma jinkludix self minn intermedjarji finanzjarji oħrajn, li jiġi ttrattat separatament taħt il-“finanzjament tal-operaturi”. Id-depożiti jinkludu: i) il-kontijiet kurrenti/id-depożiti mil-lum għall-għada, ii) id-depożiti b’maturità miftiehma, u iii) id-depożiti mifdija b’notifika, u jeskludu l-ftehimiet ta’ riakkwist. Ir-Referenzi: Gwida tal-FSB dwar l-Identifikazzjoni ta’ Funzjonijiet Kritiċi u s-Servizzi Kondiviżi Kritiċi (2013), p. 14; L-entrati 9.1, 9.2 u 9.3 tal-Parti 2 tal-Anness II tar-Regolament (UE) Nru 1071/2013.

1.1 L-Unitajiet domestiċi

1.2 Il-korporazzjonijiet mhux finanzjarji (SMEs)

1.3 Il-korporazzjonijiet mhux finanzjarji (mhux SMEs)

1.4 Il-gvernijiet ġenerali

1.5, 1.6, 1.7 Setturi/kontropartijiet oħrajn (1), (2) u (3)

L-Għoti ta’ Self L-għoti ta’ self għandu jirreferi għall-forniment ta’ fondi lill-kontropartijiet mhux finanzjarji, bħall-klijenti korporattivi jew klijenti konsumaturi. L-għoti ta’ self lill-kontropartijiet finanzjarji huwa attività distinta u huwa valutat taħt “il-finanzjament tal-operaturi”. Is-self jinkludi strumenti ta’ dejn miżmuma mill-istituzzjonijiet iżda jeskludi strumenti ta’ dejn li huma titoli, irrispettivament mill-klassifikazzjoni kontabilistika tagħhom. Ir-Referenzi: Gwida tal-FSB dwar l-Identifikazzjoni ta’ Funzjonijiet Kritiċi u s-Servizzi Kondiviżi Kritiċi (2013), p. 17; L-entrata 2 tal-Parti 2 tal-Anness II tar-Regolament (UE) Nru 1071/2013.

2.1 L-Unitajiet domestiċi – L-Għoti ta’ self għax-xiri ta’ dar L-għoti ta’ self għax-xiri ta’ dar ifisser self estiż lill-unitajiet domestiċi għall-fini ta’ investiment fi djar għall-użu proprju jew għall-kiri, inkluż il-bini u r-ristrutturar tal-post.

2.2 L-unitajiet domestiċi – l-għoti ta’ self ieħor

2.3 Il-korporazzjonijiet mhux finanzjarji - SMEs

2.4 Il-korporazzjonijiet mhux finanzjarji - mhux SMEs

2.5 Il-Gvernijiet Ġenerali

2.6, 2.7, 2.8 Setturi/kontropartijiet oħrajn (1), (2) u (3)

Is-Servizzi ta’ Pagamenti, Flus Kontanti, Saldu, Ikklerjar, Kustodja Ir-Referenza: FSB Guidance on Identification of Critical Functions and Critical Shared Services (2013), p. 20. Il-funzjonijiet ekonomiċi inklużi taħt din il-kappa għandhom jikkonsistu mill-forniment ta’ servizzi ta’ pagament, flus kontanti, saldu, ikklerjar u kustodja minn istituzzjoni ta’ kreditu, bħala intermedjarju bejn il-klijenti proprji jew bħala intermedjarju bejn klijent u waħda jew aktar mill-Infrastrutturi tas-Swieq Finanzjarji (FMIs), jew l-għoti ta’ aċċess (indirett) lill-FMIs għal banek oħra. F’konformità mal-Gwida tal-FSB dwar l-Identifikazzjoni ta’ Funzjonijiet Kritiċi u s-Servizzi Kondiviżi Kritiċi, il-funzjoni tal-pagamenti, l-ikklerjar u s-saldu hija limitata għal servizzi provduti mill-banek lill-klijenti tagħhom. Din il-kategorija ma tkoprix servizzi provduti minn fornituri tal-FMI (veri u proprji). Għall-fini ta’ dan il-mudell, l-FMIs jinkludu sistemi ta’ pagament, sistemi ta’ saldu tat-titoli, depożitorji ċentrali tat-titoli u kontropartijiet ċentrali (u ma jinkludux repożitorji tat-tranżazzjonijiet). “Is-Servizz ta’ pagament”, “it-tranżazzjoni ta’ pagament” u “is-sistema ta’ pagament” għandhom l-istess tifsira bħad-definizzjoni tagħhom fl-Artikolu 4(3), (5) u (7), rispettivament, tad-Direttiva (UE) 2015/2366 tal-Parlament Ewropew u tal-Kunsill (1).

3.1 Is-servizzi ta’ pagament lill-MFIs Din ir-ringiela għandha tinkludi servizzi ta’ pagament offruti lill-Istituzzjonijiet Finanzjarji Monetarji (MFIs), bl-użu ta’ sistemi esterni ta’ pagament jew mingħajrhom. Dan għandu jinkludi wkoll (il-pagamenti relatati ma’) servizzi bankarji korrispondenti. L-MFIs għandhom jikkonsistu fl-unitajiet istituzzjonali kollha inklużi fis-sottosetturi: i) il-bank ċentrali; ii) il-korporazzjonijiet li jieħdu depożiti ħlief għall-bank ċentrali; u iii) il-fondi tas-suq monetarju.

3.2 Is-servizzi ta’ pagament lil dawk mhux MFIs Is-servizzi ta’ pagament offruti lill-klijenti, bl-użu ta’ sistemi esterni ta’ pagament jew mingħajrhom. Dan għandu jinkludi biss persuni fiżiċi jew ġuridiċi li ma jappartjenux għas-settur tal-MFIs. Il-fornituri tas-servizzi ta’ pagament huma wkoll esklużi mis-settur “mhux MFIs”.

3.3 Is-servizzi ta’ flus kontanti Il-forniment ta’ servizzi ta’ flus kontanti lill-klijenti (kemm individwi kif ukoll korporattivi, mhux MFIs biss). Dawn is-servizzi jirreferu għal ġbid ta’ flus minn ATMs u minn counters tal-fergħat u ma jinkludux servizzi oħrajn ta’ flus kontanti (bħal servizzi ta’ tranżitu ta’ flus kontanti għall-bejjiegħa bl-imnut fuq skala kbira). Huwa inkluż il-ġbid ta’ flus b’ċekkijiet u minn counters tal-fergħat bl-użu ta’ formoli bankarji (meta jkunu jistgħu jintużaw il-cards bħala mezz ta’ identifikazzjoni).

3.4 Is-servizzi ta’ saldu tat-titoli Is-servizzi offruti lill-klijenti għall-konferma, l-ikklerjar u s-saldu ta’ tranżazzjonijiet tat-titoli, bl-użu tas-sistemi ta’ saldu tat-titoli jew mingħajru. “Is-saldu” tfisser it-tlestija ta’ tranżazzjoni ta’ titoli fejn tiġi konkluża bil-għan li jitwettqu l-obbligi tal-partijiet għal dik it-tranżazzjoni permezz tat-trasferiment ta’ flus kontanti u/jew titoli.

3.5 Is-servizzi tal-ikklerjar tas-CCP Is-servizzi tal-ikklerjar tat-titoli u tad-derivattivi pprovduti lill-klijenti. Dan jinkludi wkoll l-għoti ta’ aċċess indirett għal Kontroparti Ċentrali (CCP).

3.6 Is-Servizzi ta’ kustodja Is-salvagwardja u l-amministrazzjoni ta’ strumenti finanzjarji għall-klijenti u għas-servizzi relatati mar-rwol ta’ kustodja bħall-ġestjoni tal-kollateral u ta’ flus kontanti.

3.7, 3.8, 3.9 Servizzi/attivitajiet/funzjonijiet oħra (1), (2) u (3)

Is-Swieq Kapitali L-attivitajiet tas-swieq kapitali għandhom jirreferu għall-ħruġ u għan-negozjar ta’ titoli, ta’ servizzi ta’ konsulenza relatati u ta’ servizzi relatati bħas-senserija primarja u l-ġenerazzjoni tas-suq.

4.1 Id-derivattivi miżmuma għan-negozju (OTC) L-Artikolu 2(5) u (7) tar-Regolament (UE) Nru 648/2012. Derivattiv jew kuntratt derivattiv tfisser strument finanzjarju kif stabbilit fil-punti (4) sa (10) tat-Taqsima C tal-Anness I tad-Direttiva 2014/65/UE kif implimentata mill-Artikoli 38 u 39 tar-Regolament tal-Kummissjoni (KE) Nru 1287/2006 (2). Derivattiv OTC jew kuntratt tad-derivattivi OTC tfisser kuntratt tad-derivattivi li l-eżekuzzjoni tiegħu ma seħħx f’suq regolat skont it-tifsira tal-punt (21) tal-Artikolu 4(1) tad-Direttiva 2014/65/UE jew f’suq ta’ pajjiż terz ikkunsidrat bħala ekwivalenti għal suq regolat f’konformità mal-Artikolu 2a tar-Regolament (UE) Nru 648/2012. L-ammont li jrid jiġi rreġistrat għandu jinkludi biss id-derivattivi negozjati fis-suq OTC.

4.2 Id-Derivattivi miżmuma għan-negozju (mhux OTC) Id-derivattivi kollha miżmuma għan-negozjar, esklużi d-derivattivi OTC miżmuma għan-negozjar.

4.3 Is-swieq sekondarji/In-negozjar: Is-suq sekondarju huwa fejn l-investituri jixtru u jbigħu t-titoli. Din il-funzjoni tapplika għall-portafoll tan-negozjar totali (jiġifieri l-ekwità, il-kreditu korporattiv, il-kreditu sovran). L-ammont li jrid jiġi rrapportat għandu jinkludi l-valur tat-titoli kkalkolat bħala l-ammont totali ta’ titoli fiż-żamma għan-negozju. It-titoli għandhom jiġu rrapportati bil-valur ġust fid-data tar-rapportar. L-ammont ma għandux jinkludi self, derivattivi u assi mhux negozjabbli (eż. riċevibbli).

4.4 Is-swieq primarji/is-sottoskrizzjoni Is-swieq primarji huma fejn jinħarġu titoli ġodda bi skambju minn kumpaniji, gvernijiet, u gruppi oħrajn sabiex jinkiseb finanzjament permezz ta’ titoli bbażati fuq id-dejn jew fuq l-ekwità (bħal stokk komuni u preferut, bonds korporattivi, noti, kambjali, bonds tal-gvern). Is-swieq primarji huma ffaċilitati minn gruppi ta’ sottoskrizzjoni.

4.5, 4.6, 4.7 Servizzi/attivitajiet/funzjonijiet oħra (1), (2) u (3)

Il-Finanzjament tal-Operaturi L-attivitajiet ta’ għoti u teħid b’self fis-swieq tal-operaturi lill-kontropartijiet finanzjarji u mingħandhom (l-istituzzjonijiet ta’ kreditu u korporazzjonijiet finanzjarji oħra).

5.1 It-Teħid b’Self It-teħid b’self fis-swieq tal-operaturi mill-kontropartijiet finanzjarji (inkluż permezz ta’ ftehimiet ta’ riakkwist, teħid b’self bejn il-banek, karta kummerċjali, ċertifikat ta’ depożiti, fondi tas-suq monetarju, linji ta’ kreditu, kambjali kummerċjali garantiti b’assi u depożiti fiduċjarji).

5.2 Id-derivattivi (l-assi) Id-derivattivi kollha b’kontropartijiet finanzjarji miżmuma fuq in-naħa tal-assi tal-karta bilanċjali. Kuntrarjament għas-“Swieq Kapitali”, fil-“Finanzjament tal-Operaturi”, id-derivattivi jinkludu l-kuntratti kollha tad-derivattivi mal-kontropartijiet finanzjarji (mhux limitati għall-HFT).

5.3 L-Għoti ta’ Self L-għoti ta’ self fis-swieq tal-operaturi lill-kontropartijiet finanzjarji (inkluż permezz ta’ self ta’ retroriakkwist, kambjali kummerċjali, ċertifikat ta’ depożiti, fondi tas-suq monetarju, linji ta’ kreditu, kambjali kummerċjali garantiti b’assi, depożiti fiduċjarji).

5.4 Id-derivattivi (l-obbligazzjonijiet) Id-derivattivi kollha b’kontropartijiet finanzjarji miżmuma fuq in-naħa tal-obbligazzjonijiet tal-karta bilanċjali.

5.5, 5.6, 5.7 Tipi oħra ta’ prodotti (1), (2) u (3) Kwalunkwe funzjoni tal-funzjoni ekonomika “Il-Finanzjament tal-operaturi” li ma hijiex inkluża fil-punti 5.1 sa 5.4.